GREEK SUPREME COURT DECISION

Decision ID: 990/2024
Decision Number: 990
Decision Year: 2024
Department: Ποινικό (Α Ποιν. Διακ.)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α' ΠΟΙΝΙΚΟ ΤΜΗΜΑ ΔΙΑΚΟΠΩΝ Συγκροτήθηκε από τους Δικαστές: Μαρία Πετσάλη, Προεδρεύουσα Αρεοπαγίτη (ως αρχαιότερο μέλος της συνθέσεως), Ερασμία Λιούλη, Ζωή Καραχάλιου, Βαΐα Ζαρχανή και Ηλία Γιαρένη-Εισηγητή, Αρεοπαγίτες. Συνήλθε σε δημόσια συνεδρίαση στο Κατάστημά του στις 16 και 24 Ιουλίου 2024, με την παρουσία των Αντεισαγγελέων του Αρείου Πάγου 1) Ελένης Κοντακτσή και 2) Βιργινίας Σακελλαροπούλου, αντίστοιχα, και του Γραμματέα Γ. Β., για να δικάσει την έφεση του εκκαλούντος-εκζητουμένου S. A. S. I. του K. και της Z. ή Z., γεν. στη Χάιφα Ισραήλ το έτος 1965, κρατουμένου στο Σωφρονιστικό Κατάστημα Κορυδαλλού, ο οποίος εμφανίστηκε με τον συνήγορο της υπερασπίσεώς του Άγγελο Τσάση , ο οποίος έχει διοριστεί με την υπ' αρ. αρ. 76/2024 αναβλητική απόφαση του Συμβουλίου Εφετών Αθηνών, κατά της 82/28-5-2024 απόφασης του Συμβουλίου Εφετών Αθηνών. Το Συμβούλιο Εφετών Αθηνών, με την ως άνω απόφασή του, αποφάσισε την εκτέλεση του με αρ. φακ. 8Gs 743/20 από 15-2-2024 Ευρωπαϊκού Εντάλματος Σύλληψης των Γερμανικών Αρχών, που εκδόθηκε από το Ειρηνοδικείο της πόλης Erlangen Γερμανίας, σε βάρος του ανωτέρω εκζητουμένου. Κατά της απόφασης αυτής ο εκζητούμενος και ήδη εκκαλών, άσκησε την υπ' αριθμ. 15/28-5-2024 έφεσή του, για τους λόγους που αναφέρονται σ' αυτήν, για την οποία συντάχθηκε ενώπιον της Γραμματέα του Τμήματος Βουλευμάτων του Εφετείου Αθηνών Γεωργίας Γεωργοπούλου η σχετική έκθεση και η οποία καταχωρίστηκε στο οικείο πινάκιο με τον αριθμό 634/2024. Προκειμένης συζητήσεως Αφού άκουσε τον εκζητούμενο και τον πληρεξούσιο δικηγόρο του, που με προφορική ανάπτυξη ζήτησαν όσα αναφέρονται στο σχετικά πρακτικά, και την Αντεισαγγελέα η οποία πρότεινε να γίνει τυπικά δεκτή και να απορριφθεί στην ουσία της η κρινόμενη έφεση,

Judges: Μαρία Πετσάλη, Ερασμία Λιούλη, Ζωή Καραχάλιου, Βαΐα Ζαρχανή, Ηλία Γιαρένη-

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α' ΠΟΙΝΙΚΟ ΤΜΗΜΑ ΔΙΑΚΟΠΩΝ Συγκροτήθηκε από τους Δικαστές: Μαρία Πετσάλη, Προεδρεύουσα Αρεοπαγίτη (ως αρχαιότερο μέλος της συνθέσεως), Ερασμία Λιούλη, Ζωή Καραχάλιου, Βαΐα Ζαρχανή και Ηλία Γιαρένη-Εισηγητή, Αρεοπαγίτες. Συνήλθε σε δημόσια συνεδρίαση στο Κατάστημά του στις 16 και 24 Ιουλίου 2024, με την παρουσία των Αντεισαγγελέων του Αρείου Πάγου 1) Ελένης Κοντακτσή και 2) Βιργινίας Σακελλαροπούλου, αντίστοιχα, και του Γραμματέα Γ. Β., για να δικάσει την έφεση του εκκαλούντος-εκζητουμένου S. A. S. I. του K. και της Z. ή Z., γεν. στη Χάιφα Ισραήλ το έτος 1965, κρατουμένου στο Σωφρονιστικό Κατάστημα Κορυδαλλού, ο οποίος εμφανίστηκε με τον συνήγορο της υπερασπίσεώς του Άγγελο Τσάση , ο οποίος έχει διοριστεί με την υπ' αρ. αρ. 76/2024 αναβλητική απόφαση του Συμβουλίου Εφετών Αθηνών, κατά της 82/28-5-2024 απόφασης του Συμβουλίου Εφετών Αθηνών. Το Συμβούλιο Εφετών Αθηνών, με την ως άνω απόφασή του, αποφάσισε την εκτέλεση του με αρ. φακ. 8Gs 743/20 από 15-2-2024 Ευρωπαϊκού Εντάλματος Σύλληψης των Γερμανικών Αρχών, που εκδόθηκε από το Ειρηνοδικείο της πόλης Erlangen Γερμανίας, σε βάρος του ανωτέρω εκζητουμένου. Κατά της απόφασης αυτής ο εκζητούμενος και ήδη εκκαλών, άσκησε την υπ' αριθμ. 15/28-5-2024 έφεσή του, για τους λόγους που αναφέρονται σ' αυτήν, για την οποία συντάχθηκε ενώπιον της Γραμματέα του Τμήματος Βουλευμάτων του Εφετείου Αθηνών Γεωργίας Γεωργοπούλου η σχετική έκθεση και η οποία καταχωρίστηκε στο οικείο πινάκιο με τον αριθμό 634/2024. Προκειμένης συζητήσεως Αφού άκουσε τον εκζητούμενο και τον πληρεξούσιο δικηγόρο του, που με προφορική ανάπτυξη ζήτησαν όσα αναφέρονται στο σχετικά πρακτικά, και την Αντεισαγγελέα η οποία πρότεινε να γίνει τυπικά δεκτή και να απορριφθεί στην ουσία της η κρινόμενη έφεση,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 1.- Από τις διατάξεις των άρθρων 9 και 18 του νόμου 3251/2004 "Ευρωπαϊκό ένταλμα σύλληψης, τροποποίηση του Ν. 2928/2001 για τις εγκληματικές οργανώσεις και άλλες διατάξεις" προκύπτει ότι όταν ο εκζητούμενος δεν συγκατατίθεται να προσαχθεί στο κράτος έκδοσης του ευρωπαϊκού εντάλματος σύλληψης, αρμόδια δικαστική αρχή για την έκδοση της απόφασης εκτέλεσης του εντάλματος είναι το Συμβούλιο Εφετών, στην περιφέρεια του οποίου αυτός διαμένει ή συλλαμβάνεται, από τη διάταξη δε του άρθρου 22 παρ. 1 του νόμου αυτού προκύπτει ότι κατά της οριστικής απόφασης του Συμβουλίου Εφετών, επιτρέπεται η άσκηση έφεσης από τον εκζητούμενο ή τον εισαγγελέα, σύμφωνα με τα οριζόμενα στο άρθρο 451 ΚΠΔ, στον Άρειο Πάγο που αποφαίνεται σε συμβούλιο, μετά από κλήτευση του εκζητουμένου. Για την έφεση, η οποία ασκείται μέσα σε προθεσμία πέντε (5) ημερών από τη δημοσίευση της προσβαλλόμενης απόφασης (ΑΠ 1553/2022, ΑΠ 800/2022), συντάσσεται έκθεση, κατ' άρθρο 474 ΚΠΔ, στην οποία πρέπει να διατυπώνονται οι λόγοι, για τους οποίους ασκείται το ένδικο μέσο (ΑΠ 1553/2022, ΑΠ 1070/2020). 2.- Στην προκείμενη περίπτωση η έφεση με αριθμό 15/28-5-2024 του εκκαλούντος-εκζητουμένου S. A. S. I. του K. και της Z. ή Z. που γεννήθηκε στη Χάιφα Ισραήλ το έτος 1965, ήδη προσωρινά κρατουμένου στο Σωφρονιστικό Κατάστημα Κορυδαλλού, κατά της απόφασης του Συμβουλίου Εφετών Αθηνών με αριθμό 82/28-5-2024, με την οποία αποφασίστηκε η εκτέλεση του ένδικου ευρωπαϊκού εντάλματος σύλληψης που εκδόθηκε από τις δικαστικές αρχές της Γερμανίας, ασκήθηκε νομότυπα από τον εκκαλούντα-εκζητούμενο, την ίδια ημέρα (28-5-2024), με δήλωση στη Γραμματέα του Εφετείου Αθηνών (άρθρα 451 παρ. 1, 474 ΚΠΔ) και εμπρόθεσμα, μέσα στην προβλεπόμενη στη διάταξη του άρθρου 451 παρ. 1 ΚΠΔ πενθήμερη προθεσμία από την έκδοση της προσβαλλόμενης απόφασης, είναι δε παραδεκτή, σύμφωνα με όσα έχουν εκτεθεί στην μείζονα σκέψη που προηγήθηκε, δεδομένου ότι ασκήθηκε από πρόσωπο που έχει έννομο συμφέρον, στρέφεται κατά απόφασης που υπόκειται στο ένδικο μέσο της έφεσης και περιέχει σαφείς και ορισμένους λόγους. Επομένως, πρέπει να ερευνηθεί περαιτέρω ως προς τη βασιμότητα των λόγων της. 3.- Κατά το άρθρο 1 παρ. 1 του νόμου 3251/2004, το ευρωπαϊκό ένταλμα σύλληψης είναι απόφαση ή διάταξη δικαστικής αρχής κράτους μέλους της Ευρωπαϊκής Ένωσης που εκδίδεται με σκοπό τη σύλληψη και την προσαγωγή προσώπου, το οποίο ευρίσκεται στο έδαφος άλλου κράτους μέλους της Ευρωπαϊκής Ένωσης, εφόσον το πρόσωπο αυτό ζητείται από τις αρμόδιες αρχές του Κράτους έκδοσης του εντάλματος στο πλαίσιο ποινικής διαδικασίας: α) προκειμένου σε πρόσωπο στο οποίο έχει ήδη αποδοθεί η αξιόποινη πράξη να ασκηθεί ποινική δίωξη ή β) να εκτελεστεί ποινή ή μέτρο ασφάλειας, τα οποία στερούν την ελευθερία. Στο άρθρο 2 του ίδιου νόμου ορίζεται το περιεχόμενο και ο τύπος του ευρωπαϊκού εντάλματος σύλληψης που πρέπει να περιέχει ειδικότερα τα ακόλουθα στοιχεία: α) την ταυτότητα και ιθαγένεια του εκζητουμένου, β) το όνομα, διεύθυνση, αριθμό τηλεφωνικής και τηλεομοιοτυπικής σύνδεσης και ηλεκτρονική διεύθυνση της δικαστικής αρχής έκδοσης του εντάλματος, γ) τη μνεία της εκτελεστής δικαστικής απόφασης, του εντάλματος σύλληψης ή της συναφούς διάταξης δικαστικής αρχής, δ) τη φύση και το νομικό χαρακτηρισμό του εγκλήματος, ε) την περιγραφή των περιστάσεων τέλεσης του εγκλήματος, στις οποίες περιλαμβάνονται ο χρόνος και τόπος τέλεσης, καθώς και η μορφή συμμετοχής του εκζητουμένου στην αξιόποινη πράξη, στ) την ποινή που έχει επιβληθεί, αν πρόκειται για αμετάκλητη απόφαση ή το πλαίσιο ποινής που προβλέπεται για την αξιόποινη πράξη από τη νομοθεσία του κράτους μέλους έκδοσης του εντάλματος και ζ) στο μέτρο του δυνατού, κάθε άλλη πληροφορία σχετικά με την αξιόποινη πράξη και τις συνέπειές της. Εξάλλου, κατά το άρθρο 5 του νόμου αυτού, το ευρωπαϊκό ένταλμα σύλληψης εκδίδεται για πράξεις, οι οποίες τιμωρούνται κατά τους ελληνικούς ποινικούς νόμους με στερητική της ελευθερίας ποινή ή με στερητικό της ελευθερίας μέτρο ασφάλειας, το ανώτατο όριο των οποίων είναι τουλάχιστον δώδεκα μηνών ή, σε περίπτωση που έχει ήδη επιβληθεί ποινή ή μέτρο ασφάλειας τα οποία στερούν την ελευθερία, για καταδίκες που έχουν απαγγελθεί, διάρκειας τουλάχιστον τεσσάρων μηνών. Κατά δε το άρθρο 10 παρ. 1 στοιχ. α' του νόμου, όπως το άρθρο αυτό διαμορφώθηκε με το άρθρο 29 του νόμου 4947/2022, υπό την επιφύλαξη των διατάξεων των άρθρων 11 έως 13 του παρόντος (νόμου 3251/2004), το ευρωπαϊκό ένταλμα σύλληψης εκτελείται εφόσον η αξιόποινη πράξη, για την οποία έχει εκδοθεί τούτο, συνιστά έγκλημα, σύμφωνα με τους ελληνικούς ποινικούς νόμους, ανεξαρτήτως του νομικού χαρακτηρισμού, το οποίο τιμωρείται, σύμφωνα με το δίκαιο του κράτους έκδοσης του εντάλματος, με στερητική της ελευθερίας ποινή ή με στερητικό της ελευθερίας μέτρο ασφάλειας, το ανώτατο όριο των οποίων είναι τουλάχιστον δώδεκα μηνών, όπως επίσης εκτελείται, κατά το στοιχ. β' της παρ. 1 του άρθρου 10, εφόσον τα δικαστήρια του τόπου έκδοσης του εντάλματος καταδίκασαν τον εκζητούμενο σε ποινή ή μέτρο ασφάλειας, στερητικό της ελευθερίας τουλάχιστον τεσσάρων μηνών για αξιόποινη πράξη, την οποία και οι ελληνικοί νόμοι χαρακτηρίζουν ως τέτοια. Περαιτέρω, με το άρθρο 11 του ίδιου νόμου, όπως τροποποιήθηκε με το άρθρο 30 του νόμου 4947/2022, καθορίζονται οι περιπτώσεις στις οποίες απαγορεύεται η εκτέλεση του ευρωπαϊκού εντάλματος σύλληψης και η δικαστική αρχή που αποφασίζει για την εκτέλεσή του αρνείται την εκτέλεση του εντάλματος. Ειδικότερα, προβλέπεται ότι η δικαστική αρχή που αποφασίζει για την εκτέλεση του ευρωπαϊκού εντάλματος σύλληψης αρνείται την εκτέλεση του εντάλματος στις ακόλουθες περιπτώσεις: α) αν η αξιόποινη πράξη, για την οποία έχει εκδοθεί το ευρωπαϊκό ένταλμα σύλληψης, καλύπτεται από αμνηστία σύμφωνα με τους ελληνικούς ποινικούς νόμους, εφόσον η Ελλάδα είχε την αρμοδιότητα για τη δίωξη αυτής της αξιόποινης πράξης, β) αν από τις πληροφορίες που διαθέτει η δικαστική αρχή που αποφασίζει για την εκτέλεση του εντάλματος προκύπτει ότι ο εκζητούμενος έχει δικαστεί αμετάκλητα για τις ίδιες πράξεις από κράτος μέλος της Ευρωπαϊκής Ένωσης, εφόσον, σε περίπτωση καταδίκης, η ποινή έχει εκτιθεί ή εκτίεται ή δεν μπορεί πλέον να εκτιθεί σύμφωνα με το δίκαιο του κράτους μέλους που εξέδωσε την καταδικαστική απόφαση και γ) αν το πρόσωπο, εναντίον του οποίου έχει εκδοθεί το ευρωπαϊκό ένταλμα σύλληψης, είναι ανεύθυνο ποινικά λόγω της ηλικίας του για την αξιόποινη πράξη για την οποία έχει εκδοθεί το ένταλμα, σύμφωνα με τους ελληνικούς ποινικούς νόμους. Τέλος, με το άρθρο 12 παρ. 1 του ίδιου νόμου, όπως τροποποιήθηκε με το άρθρο 36 του νόμου 5108/2024, καθορίζονται οι περιπτώσεις, στις οποίες η δικαστική αρχή που αποφασίζει για την εκτέλεση του ευρωπαϊκού εντάλματος σύλληψης, μπορεί να αρνηθεί την εκτέλεση του εντάλματος. Ειδικότερα, προβλέπεται ότι η δικαστική αρχή που αποφασίζει για την εκτέλεση του ευρωπαϊκού εντάλματος σύλληψης μπορεί να αρνηθεί την εκτέλεση του εντάλματος στις ακόλουθες περιπτώσεις: α) αν το πρόσωπο, εναντίον του οποίου έχει εκδοθεί το ευρωπαϊκό ένταλμα σύλληψης, διώκεται στην Ελλάδα για την ίδια αξιόποινη πράξη με εκείνη που αναφέρεται στο ευρωπαϊκό ένταλμα σύλληψης, β) αν οι ελληνικές αρχές αποφάσισαν είτε να μην ασκήσουν ποινική δίωξη για την αξιόποινη πράξη, για την οποία έχει εκδοθεί το ευρωπαϊκό ένταλμα σύλληψης, είτε να παύσουν τη δίωξη, γ) αν ο εκζητούμενος έχει δικαστεί αμετάκλητα για την αξιόποινη πράξη, για την οποία έχει εκδοθεί το ευρωπαϊκό ένταλμα σύλληψης, σε κράτος μέλος της Ευρωπαϊκής Ένωσης, ώστε να κωλύεται η μεταγενέστερη άσκηση δίωξης, δ) αν από τις πληροφορίες που διαθέτει η δικαστική αρχή που αποφασίζει για την εκτέλεση του εντάλματος προκύπτει ότι ο εκζητούμενος έχει δικαστεί αμετάκλητα για τις ίδιες πράξεις σε τρίτη χώρα, εφόσον, σε περίπτωση καταδίκης, η ποινή έχει εκτιθεί ή εκτίεται ή δεν μπορεί πλέον να εκτιθεί σύμφωνα με το δίκαιο της χώρας που εξέδωσε την καταδικαστική απόφαση, ε) αν το ευρωπαϊκό ένταλμα σύλληψης έχει εκδοθεί προς τον σκοπό της εκτέλεσης ποινής ή μέτρου ασφάλειας, στερητικών της ελευθερίας, εφόσον ο εκζητούμενος κατοικεί ή διαμένει στην Ελλάδα ή είναι Έλληνας υπήκοος και η Ελλάδα αναλαμβάνει την υποχρέωση να εκτελέσει την ποινή ή το μέτρο ασφάλειας σύμφωνα με τους ποινικούς της νόμους, στ) αν ο εκζητούμενος, με σκοπό την εκτέλεση ποινής στερητικής της ελευθερίας ή μέτρου ασφάλειας στερητικού της ελευθερίας, δεν εμφανίστηκε αυτοπροσώπως στη δίκη που οδήγησε στην έκδοση της απόφασης, ζ) αν έχει επέλθει παραγραφή του εγκλήματος ή της ποινής σύμφωνα με τους ελληνικούς ποινικούς νόμους και η αξιόποινη πράξη υπάγεται στην αρμοδιότητα των ελληνικών δικαστικών αρχών σύμφωνα με τους ελληνικούς ποινικούς νόμους, η) αν το ευρωπαϊκό ένταλμα σύλληψης έχει εκδοθεί για αξιόποινη πράξη, η οποία είτε θεωρείται κατά τους ελληνικούς ποινικούς νόμους ότι τελέστηκε εξ ολοκλήρου ή εν μέρει στο έδαφος της Ελλάδας ή σε εξομοιούμενο με αυτόν τόπο είτε για αξιόποινη πράξη η οποία τελέστηκε εκτός του εδάφους του κράτους μέλους έκδοσης του εντάλματος και σύμφωνα με τους ελληνικούς ποινικούς νόμους, απαγορεύεται η δίωξη για το έγκλημα που διαπράττεται εκτός του εδάφους της Ελλάδας, θ) αν το πρόσωπο εναντίον του οποίου έχει εκδοθεί το ευρωπαϊκό ένταλμα σύλληψης προς τον σκοπό της δίωξης, είναι υπήκοος ή κάτοικος Ελλάδας και διώκεται στην Ελλάδα για την ίδια πράξη. 4.- Ο Έλληνας δικαστής, ως δικαστική αρχή εκτέλεσης του ευρωπαϊκού εντάλματος σύλληψης, αφού αρχικά ελέγξει τη νομιμότητα του εντάλματος, δηλαδή την εξωτερικά νομότυπη έκδοση (όπως έκδοση του εντάλματος από δικαστική αρχή) και την εσωτερική νομιμότητα αυτού (όπως έκδοση για αξιόποινες πράξεις και ποινές που επιτρέπουν την παράδοση του εκζητουμένου), οφείλει στη συνέχεια να ερευνήσει αν συντρέχει κάποιος από τους προβλεπόμενους στο άρθρο 11 του νόμου 3251/2004 λόγους υποχρεωτικής άρνησης εκτέλεσης του εντάλματος και, σε καταφατική περίπτωση, να εκδώσει απορριπτική απόφαση και να αρνηθεί την παράδοση του εκζητουμένου ή, αν συντρέχει κάποιος από τους λόγους δυνητικής άρνησης εκτέλεσης του εντάλματος που προβλέπονται στο άρθρο 12 του ίδιου νόμου, η συνδρομή του οποίου παρέχει στο δικαστή τη διακριτική εξουσία, ασκούμενη σύμφωνα με τις αρχές που ισχύουν στο ελληνικό ποινικό σύστημα, να αρνηθεί την εκτέλεση του εντάλματος. Από το συνδυασμό των προαναφερόμενων διατάξεων συνάγεται ότι με βάση το ευρωπαϊκό ένταλμα σύλληψης μπορεί να συλλαμβάνεται και να παραδίδεται από ένα κράτος μέλος της Ευρωπαϊκής Ένωσης σε άλλο μέλος αυτής κάθε υπόδικος ή κατάδικος για τα εγκλήματα που αναφέρονται στις διατάξεις του νόμου 3251/2004, εφόσον συντρέχουν οι προαναφερόμενες θετικές προϋποθέσεις και ελλείπουν οι σχετικές υποχρεωτικές ή δυνητικές απαγορεύσεις, από τα άρθρα 10, 11 και 12 του νόμου 3251/2004 (ΑΠ 1234/2023, ΑΠ 800/2023, ΑΠ 1567/2022, ΑΠ 1508/2022, ΑΠ 1263/2022). 5.- Στην προκείμενη περίπτωση από τα έγγραφα που υπάρχουν στον φάκελο της δικογραφίας, από εκείνα που διαλαμβάνονται στην προσβαλλόμενη απόφαση με αριθμό 82/28-5-2024 του Συμβουλίου Εφετών Αθηνών και στα ταυτάριθμα με την προσβαλλόμενη απόφαση πρακτικά δημόσιας συνεδρίασης του Συμβουλίου εκείνου και από εκείνα που εκτέθηκαν από τον εκκαλούντα-εκζητούμενο, μέσω του διερμηνέα, αλλά και από τον πληρεξούσιο δικηγόρο του, προφορικά στο Δικαστήριο τούτο, αποδεικνύονται τα ακόλουθα: Το με αριθμό φακέλου 8 Gs 743/20 από 15-2-2024 ευρωπαϊκό ένταλμα σύλληψης εκδόθηκε από το Ειρηνοδικείο Erlangen Γερμανίας κατά του υπηκόου Ισραήλ S. A. (επ.) S. I. (ον.) του K. και της Z. που γεννήθηκε στο Ισραήλ, στις ...1965, κατοίκου ..., με σκοπό τη σύλληψη και προσαγωγή αυτού στις δικαστικές αρχές της Γερμανίας προκειμένου να ασκηθεί σε βάρος του ποινική δίωξη για την πράξη της απάτης σε τέσσερεις περιπτώσεις, δηλαδή για παράβαση του άρθρου (παραγράφου) 263 εδάφιο 1 και εδάφιο 3, πρόταση 2, αριθμός 1 και της παραγράφου 53 του γερμανικού Ποινικού Κώδικα, η οποία τιμωρείται με ποινή στερητική της ελευθερίας, διάρκειας από έξι (6) μήνες μέχρι δέκα (10) έτη, η πράξη δε αυτή είναι αξιόποινη και κατά την ελληνική ποινική νομοθεσία, με την ειδικότερη νομοτυπική μορφή της απάτης κατ' εξακολούθηση, από την οποία η ζημία που προκλήθηκε υπερβαίνει συνολικά το ποσό των εκατό είκοσι χιλιάδων ευρώ (120.000,00 €) και τιμωρείται με κάθειρξη μέχρι δέκα (10) έτη και με χρηματική ποινή (άρθρα 98, 386 παρ. 1 εδ. α' και εδ. β' ΠΚ). Ειδικότερα, η αξιόποινη πράξη, της οποίας η τέλεση αποδίδεται στον εκκαλούντα-εκζητούμενο, περιγράφεται όπως στη συνέχεια: Ο εκζητούμενος, στην πόλη Rottenbach της Γερμανίας, από ένα χρονικό διάστημα, το οποίο δεν είναι δυνατόν να προσδιοριστεί επακριβώς, περί τον Ιούλιο του έτους 2016, και ο οποίος τελευταία ζούσε έως τις 20-12-2017 στη Γερμανία, ζητούσε περισσότερες φορές από τον ζημιωμένο ονόματι Dr. H.-P. T. να του καταβάλλει χρηματικά ποσά. Ο εκζητούμενος, στο πλαίσιο των αξιώσεών του, ανέφερε στον ζημιωμένο ότι θα του επιστρέψει τα ζητούμενα χρηματικά ποσά, καθότι αναμένει την καταβολή ενός ποσού ύψους περίπου 3 δισεκατομμυρίων δολαρίων ΗΠΑ από μια κληρονομιά και ότι χρειάζεται τα ζητούμενα ποσά προκειμένου να μπορεί να εκταμιευθεί το ποσό της κληρονομιάς. Ο εκζητούμενος ισχυρίστηκε αργότερα ότι θα επιστρέψει στον ζημιωμένο για τις επενδύσεις του το ποσό των 10 εκατομμυρίων ευρώ από ένα έργο στη Μαλαισία. Ο ζημιωμένος θεωρώντας ότι θα του επιστραφούν τα χρήματά του, κατέβαλε στον εκζητούμενο μέσω τραπεζικών εμβασμάτων, μεταξύ άλλων τα ακόλουθα χρηματικά ποσά: ΧΡΟΝΙΚΟ ΔΙΑΣΤΗΜΑ ΠΟΣΟ 22-11-2016 47.268,35 ευρώ 27-2-2017 210.380,66 ευρώ 7-12-2018 15.000 δολάρια ΗΠΑ (τα οποία αντιστοιχούσαν στις 7-12-2018 στο ποσό των 13.661,58 ευρώ) 23-12-2018 15.000 δολάρια ΗΠΑ (τα οποία αντιστοιχούσαν στις 23-12-2018 στο ποσό των 13.188,75 ευρώ) Ένα περαιτέρω ποσό, ύψους 70.000,00 ευρώ, παραδόθηκε κατόπιν εντολής του Dr. T. μέσω της μάρτυρα ονόματι E. στον κατηγορούμενο. Στην πραγματικότητα, ο εκζητούμενος, όπως του ήταν γνωστό, δεν ανέμενε κάποια κληρονομιά και δεν επέστρεψε, ακολουθώντας το αρχικό σχέδιό του, ποτέ τα χρηματικά ποσά. Σε περίπτωση, κατά την οποία αυτό ήταν γνωστό στον ζημιωμένο, αυτός δεν θα είχε διενεργήσει τις καταβολές. Ο εκζητούμενος επιδίωκε να πλουτίσει, παραλαμβάνοντας τα προαναφερόμενα χρηματικά ποσά. Στον ζημιωμένο προκλήθηκε κατ' αυτό τον τρόπο ζημία, στο ύψος των προαναφερόμενων χρηματικών ποσών. Ο εκζητούμενος ενήργησε στο πλαίσιο των πράξεών του με την αρχική πρόθεση να επιτύχει μια όχι μόνο προσωρινή και όχι μικρού μεγέθους πηγή εσόδων. Περαιτέρω, μετά τη λήψη από τον αρμόδιο Εισαγγελέα Εφετών Αθηνών του μηνύματος με αριθμό 2024 0001780795 από 22-4-2024 του γραφείου SIRENE Γερμανίας, το οποίο διαβιβάστηκε στο Αρχηγείο της Ελληνικής Αστυνομίας (Τμήμα SIRENE) και επέχει θέση ευρωπαϊκού εντάλματος σύλληψης, εκδόθηκε η εισαγγελική εντολή προσωρινής σύλληψης του εκζητουμένου με αριθμό 22/24-4-2024, σε εκτέλεση της οποίας ο ίδιος συνελήφθη την ίδια ημέρα (24-4-2024) και στη συνέχεια προσήχθη στον Εισαγγελέα Εφετών Αθηνών. Ο τελευταίος βεβαίωσε την ταυτότητα του εκζητουμένου και τον ενημέρωσε για την ύπαρξη και το περιεχόμενο του εντάλματος, καθώς και για τα λοιπά ζητήματα που αναφέρονται στα άρθρα 15 παρ. 1 και 17 παρ. 1 του νόμου 3251/2004. Προς τούτο συντάχθηκε η από 25-4-2024 έκθεση για την προσαγωγή, ενημέρωση και τις δηλώσεις του εκζητουμένου, μεταξύ των οποίων και η δήλωσή του ότι δεν συγκατατίθεται να προσαχθεί στην αρμόδια δικαστική αρχή του εκζητούντος κράτους, στη συνέχεια δε, σε εκτέλεση της εισαγγελικής παραγγελίας με αριθμό πρωτοκόλλου ΕΚΔ 54413/ΦΕ 50/24 ο εκζητούμενος φυλακίστηκε. Μετά ταύτα, με το έγγραφο της Εισαγγελίας Εφετών Αθηνών με αριθμό πρωτοκόλλου ΕΚΔ 54423/ ΦΕ 50/29-4-2024 διαβιβάστηκε το ένδικο ευρωπαϊκό ένταλμα σύλληψης με όλα τα σχετικά έγγραφα στο Συμβούλιο Εφετών Αθηνών, το οποίο είναι η αρμόδια δικαστική αρχή να αποφασίσει για την εκτέλεση ή μη του εντάλματος, κατ' άρθρο 9 παρ. 3 του νόμου 3251/2004, δεδομένου ότι στην περιφέρεια του Συμβουλίου αυτού συνελήφθη ο εκζητούμενος. Περαιτέρω, το ευρωπαϊκό ένταλμα σύλληψης περιέχει όλα τα αναγκαία, κατ' άρθρο 2 παρ. 1 του νόμου 3251/2004, για το τυπικό κύρος του στοιχεία και συγκεκριμένα: α) την ταυτότητα και ιθαγένεια του εκζητουμένου, β) το όνομα, διεύθυνση, αριθμό τηλεφωνικής και τηλεομοιοτυπικής σύνδεσης και ηλεκτρονική διεύθυνση της δικαστικής αρχής έκδοσης του εντάλματος, γ) τη μνεία του εντάλματος σύλληψης με αριθμό 8 Gs 743/20 από 15-2-2024 που εκδόθηκε από τις δικαστικές αρχές της Γερμανίας και ειδικότερα από το Ειρηνοδικείο της πόλης Erlangen Γερμανίας, με το οποίο ζητείται η έκδοση του εκζητουμένου, δ) τη φύση και το νομικό χαρακτηρισμό της αξιόποινης πράξης της απάτης, της οποίας η τέλεση αποδίδεται στον εκζητούμενο, ε) την περιγραφή των περιστάσεων τέλεσης της αξιόποινης αυτής πράξης, στις οποίες περιλαμβάνονται ο χρόνος και τόπος τέλεσης, καθώς και η μορφή συμμετοχής του εκζητουμένου στην τέλεση αυτής και στ) το πλαίσιο ποινής που προβλέπεται για την αξιόποινη αυτή πράξη από τη νομοθεσία του κράτους έκδοσης του ένδικου εντάλματος σύλληψης, ενώ όλα τα σχετικά με την υπόθεση έγγραφα είναι μεταφρασμένα στην ελληνική γλώσσα, συνακόλουθα δε, πληροί τις προϋποθέσεις και τους όρους της τυπικής νομιμότητάς του. Ειδικότερα, σε ό,τι αφορά την παράμετρο της περιγραφής των περιστάσεων τέλεσης της αξιόποινης πράξης, από το ένδικο ευρωπαϊκό ένταλμα σύλληψης διαπιστώνεται ότι η αξιόποινη πράξη της απάτης, της οποίας η τέλεση αποδίδεται στον κατηγορούμενο, περιγράφεται επαρκώς ως προς τον τόπο και το χρόνο τέλεσής της (στην πόλη Rottenbach της Γερμανίας, στις 22-11-2016, 27-2-2017, 7-12-2018 και 23-12-2018), εκτίθενται δε τα αναγκαία πραγματικά περιστατικά που τη θεμελιώνουν (εν γνώσει παράσταση ψευδών γεγονότων σαν αληθινών, βλάβη ξένης περιουσίας, παράπειση του ζημιωθέντος σε ζημιογόνες για την περιουσία του πράξεις περιουσιακής διάθεσης, σκοπός αποκόμισης από τον εκζητούμενο παράνομου περιουσιακού οφέλους από τη βλάβη της ξένης περιουσίας), καθώς ο τρόπος συμμετοχής του εκκαλούντος-εκζητουμένου σ' αυτήν (αυτουργός), χωρίς να απαιτούνται πρόσθετα στοιχεία, καθόσον, σύμφωνα με όσα έχουν εκτεθεί στη μείζονα σκέψη που προηγήθηκε, προβλέπεται μόνον τυπικός έλεγχος της νομιμότητας του εντάλματος από την πλευρά του Συμβουλίου, όχι δε και έρευνα της ουσιαστικής βασιμότητας της σε βάρος του εκζητουμένου κατηγορίας και των σε βάρος του ενδείξεων ενοχής. Επομένως οι πληροφορίες που διαβιβάστηκαν από τις δικαστικές αρχές της Γερμανίας και περιέχονται στο προς εκτέλεση ευρωπαϊκό ένταλμα σύλληψης κρίνονται επαρκείς, ώστε να αποφασιστεί η προσαγωγή του εκκαλούντος-εκζητουμένου στη Γερμανία για την άσκηση εναντίον του ποινικής δίωξης για την αξιόποινη πράξη της απάτης. Περαιτέρω, για την πράξη της απάτης, για την οποία ζητείται η έκδοση του εκκαλούντος-εκζητουμένου, δεν απαιτείται έλεγχος του διττού αξιοποίνου, καθόσον εμπίπτει στην παρ. 2 του άρθρου 10 του νόμου 3251/2004, σύμφωνα με το οποίο η εκτέλεση του ευρωπαϊκού εντάλματος σύλληψης επιτρέπεται, χωρίς έλεγχο του διττού αξιοποίνου, για τις αναφερόμενες στο άρθρο αυτό αξιόποινες πράξεις, όπως αυτές ορίζονται από το δίκαιο του κράτους έκδοσης του εντάλματος, εφόσον τιμωρούνται στο κράτος αυτό με στερητική της ελευθερίας ποινή ή στερητικό της ελευθερίας μέτρο ασφάλειας, το ανώτατο όριο των οποίων είναι τουλάχιστον τριών ετών, στις οποίες συγκαταλέγεται η απάτη (άρθρο 10 παρ. 2 στοιχ. κ' του νόμου 3251/2004), σύμφωνα δε με τον γερμανικό Ποινικό Κώδικα η πράξη αυτή τιμωρείται με στερητική της ελευθερίας ποινή, το ανώτατο όριο της οποίας υπερβαίνει το όριο των τριών ετών που τίθεται ως προϋπόθεση για την εφαρμογή της διάταξης αυτής. Συνακόλουθα, υφίστανται όλες οι προϋποθέσεις που απαιτούνται για την εκτέλεση του εντάλματος, δεδομένου ότι αυτό περιέχει όλα τα στοιχεία που προβλέπονται στο άρθρο 2 παρ. 1 του νόμου 3251/2004 για το τυπικό κύρος του, η αξιόποινη δε πράξη, για τις οποίες εκδόθηκε το ευρωπαϊκό ένταλμα σύλληψης τιμωρείται κατά τους ελληνικούς ποινικούς νόμους με στερητική της ελευθερίας ποινή, το ανώτατο όριο της οποίας είναι τουλάχιστον δώδεκα μηνών, ενώ δεν απαιτείται ο έλεγχος του διττού αξιοποίνου, δεδομένου ότι πρόκειται για την αξιόποινη πράξη της απάτης (άρθρο 10 παρ. 2 στοιχ. κ' του νόμου 3251/2004), η οποία τιμωρείται στο κράτος έκδοσης του εντάλματος με στερητική της ελευθερίας ποινή, το ανώτατο όριο της οποίας υπερβαίνει τα τρία έτη και, περαιτέρω, δεν προκύπτει στην κρινόμενη υπόθεση η συνδρομή κάποιας από τις περιπτώσεις υποχρεωτικής ή δυνητικής απαγόρευσης εκτέλεσής του, οι οποίες προβλέπονται από τις διατάξεις των άρθρων 11 και 12 του νόμου 3251/2004. 6.- Επομένως, το Συμβούλιο Εφετών Αθηνών, το οποίο με την προσβαλλόμενη απόφασή του έκρινε ομοίως, ορθά ερμήνευσε και εφάρμοσε τις προαναφερόμενες διατάξεις του νόμου 3251/2004, περαιτέρω δε, ορθά εκτίμησε τα αποδεικτικά μέσα που προσκομίστηκαν σε αυτό. Συνακόλουθα, οι αντίθετοι ισχυρισμοί του εκκαλούντος-εκζητουμένου που διατυπώνονται με τους πρώτο και δεύτερο λόγους της έφεσης και αφορούν αιτιάσεις κατά της προσβαλλόμενης απόφασης και πιο συγκεκριμένα α) τη μη στοιχειοθέτηση της κατηγορίας της απάτης κατά το ελληνικό δίκαιο, δεδομένου ότι αφορά την παράσταση γεγονότος μελλοντικού και μη ακόμη συντελεσμένου και β) την ατελή περιγραφή των περιστάσεων τέλεσης της πράξης και ειδικότερα της αντικειμενικής υπόστασης αυτής, με αποτέλεσμα να μην είναι δυνατός, αφενός μεν, ο έλεγχος του διττού αξιοποίνου και των άλλων προϋποθέσεων για την έκδοση, αφετέρου δε, η άσκηση από τον εκκαλούντα-εκζητούμενο των υπερασπιστικών του δικαιωμάτων, παρίστανται απορριπτέοι ως αβάσιμοι. 7.- Τέλος, το Συμβούλιο Εφετών Αθηνών, το οποίο με την προσβαλλόμενη απόφασή του απέρριψε το αίτημα του εκκαλούντος-εκζητουμένου για αναβολή της δίκης, προκειμένου να αποσταλούν πρόσθετα αποδεικτικά στοιχεία για την εκτέλεση του ένδικου ευρωπαϊκού εντάλματος σύλληψης από τις δικαστικές αρχές της Γερμανίας ως προς τη σαφή και εξατομικευμένη περιγραφή της αξιόποινης πράξης, η τέλεση της οποίας αποδίδεται στον εκκαλούντα-εκζητούμενο και αποφάσισε την εκτέλεση του άνω εντάλματος, αφενός μεν, ορθά ερμήνευσε και εφάρμοσε τις προαναφερόμενες διατάξεις του νόμου 3251/2004, αφετέρου δε, ορθά εκτίμησε τα αποδεικτικά μέσα που προσκομίστηκαν σε αυτό. Λόγω δε της επάρκειας των ήδη υφισταμένων στοιχείων για την εκτέλεση του ένδικου ευρωπαϊκού εντάλματος σύλληψης το αίτημα αναβολής που υπέβαλε και στο παρόν Συμβούλιο ο εκκαλών για τον ίδιο ως άνω λόγο με την κρινόμενη έφεσή του είναι απορριπτέο. Συνακόλουθα, οι αντίθετοι ισχυρισμοί του εκκαλούντος-εκζητουμένου που διατυπώνονται με τον τρίτο και τελευταίο λόγο της έφεσης, παρίσταται απορριπτέοι ως αβάσιμοι. 8.- Μετά τα προαναφερόμενα, εφόσον δεν υπάρχει άλλος λόγος έφεσης προς έρευνα, πρέπει η κρινόμενη έφεση να απορριφθεί στο σύνολό της, ως αβάσιμη κατ' ουσίαν. Τέλος, πρέπει να επιβληθούν σε βάρος του εκκαλούντος-εκζητουμένου τα δικαστικά έξοδα (άρθρο 578 παρ. 1 ΚΠΔ), δεδομένου ότι η πρόβλεψη του άρθρου 37 του νόμου 3251/2004, σύμφωνα με την οποία "Αν από την εκτέλεση του ευρωπαϊκού εντάλματος σύλληψης στην Ελλάδα προκαλούνται δαπάνες επί του ελληνικού εδάφους, αυτές βαρύνουν το Ελληνικό Δημόσιο", δεν αφορά και τα δικαστικά έξοδα (ΑΠ 385/2023, ΑΠ 1553/2022, ΑΠ 173/2022).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΔΕΧΕΤΑΙ τυπικά και ΑΠΟΡΡΙΠΤΕΙ κατ' ουσίαν την έφεση με αριθμό 15/28-5-2024 του εκκαλούντος-εκζητουμένου S. A. S. I. του K. και της Z. ή Z. που γεννήθηκε στη Χάιφα Ισραήλ το έτος 1965, ήδη προσωρινά κρατουμένου στο Σωφρονιστικό Κατάστημα Κορυδαλλού, κατά της απόφασης του Συμβουλίου Εφετών Αθηνών με αριθμό 82/28-5-2024, με την οποία αποφασίστηκε η εκτέλεση του ευρωπαϊκού εντάλματος σύλληψης με αριθμό 8 Gs 743/20 από 15-2-2024 που εκδόθηκε από τις δικαστικές αρχές της Γερμανίας και ειδικότερα από το Ειρηνοδικείο της πόλης Erlangen Γερμανίας. ΚΑΤΑΔΙΚΑΖΕΙ τον εκκαλούντα-εκζητούμενο στα δικαστικά έξοδα της ποινικής διαδικασίας, τα οποία ανέρχονται στο ποσό των τετρακοσίων ευρώ (400,00 €). Κρίθηκε και αποφασίσθηκε στην Αθήνα στις 22 Ιουλίου 2024 Δημοσιεύθηκε στην Αθήνα σε δημόσια συνεδρίαση στο ακροατήριό του στις 24 Ιουλίου 2024. Η ΠΡΟΕΔΡΕΥΟΥΣΑ Ο ΓΡΑΜΜΑΤΕΑΣ ΑΡΕΟΠΑΓΙΤΗΣ << Επιστροφή Πρωτότυπο κείμενοΑξιολογήστε αυτήν τη μετάφρασηΤα σχόλιά σας θα χρησιμοποιηθούν για τη βελτίωση της Μετάφρασης Google

LEGAL REFERENCES
Articles Referenced: άρθρων 9, άρθρου 22 παρ. 1, άρθρο 451, άρθρο 474, άρθρα 451 παρ. 1, άρθρου 451 παρ. 1, άρθρο 1 παρ. 1, άρθρο 2, άρθρο 5, άρθρο 10 παρ. 1 στοιχ. α', άρθρο 29, άρθρων 11, άρθρου 10, άρθρο 11, άρθρο 30, άρθρο 12 παρ. 1, άρθρο 36, άρθρο 12, άρθρα 10, άρθρα 98, άρθρα 15 παρ. 1, άρθρο 9 παρ. 3, άρθρο 2 παρ. 1, άρθρο 10 παρ. 2 στοιχ. κ', άρθρο 578 παρ. 1, άρθρου 37, άρθρων 11 έως 13, άρθρου 22, άρθρα 451, άρθρου 451, άρθρο 1, άρθρο 10, άρθρα 15, άρθρο 9, άρθρο 578
Article Codes: ΠΚ
Law References: nan
Total Articles Cited: 34

DATES MENTIONED: 28-5-2024|15-2-2024|20-12-2017|22-11-2016|27-2-2017|7-12-2018|23-12-2018|22-4-2024|24-4-2024|25-4-2024|29-4-2024|24-07-2024|22-07-2024

SOURCE: https://areiospagos.gr/nomologia/apofaseis_DISPLAY.asp?cd=KJV6I36DNONJQV3FNQTG26QA6ESATN&apof=990_2024&info=ΠΟΙΝΙΚΕΣ -  Α Ποιν. Διακ.